**ΘΕΜΑ : Αναθεωρητικά τρίμηνα**

Ημερομηνία υποβολής : ***14/07/2024***

**Ερώτημα**

Θα ήθελα να σας ρωτήσω σχετικά με τις ποσότητες εργασιών που περιλαμβάνονται σε κάθε αναθεωρητικό τρίμηνο.

Είναι οι πραγματικά εκτελεσθείσες η οι εγκεκριμένες;

Επισυνάπτω το ερώτημα αναλυτικότερα.

Οι ποσότητες που περιλαμβάνονται σε ένα αναθεωρητικό τρίμηνο είναι όσες επιμετρήθηκαν και υπεγράφησαν από την υπηρεσία η στο αναθεωρητικό τρίμηνο περιλαμβάνονται μόνον οι εγκεκριμένες ποσότητες;

Δηλαδή :

1) Σκυροδέματα : Προϋπολογισμός 100,00 μ3 Εκτελεσθείσες με επιμέτρηση στο Γ’ τριμ. 2023: 150,00 μ3

2) Εκτελείται μια νέα εργασία Ν.Τ.1/1 στο Γ’ τριμ. 2023 ποσότητα 100,00 μ2

Εκτελεσθείσα με επιμέτρηση η Ν.Τ.1/1 στο Γ’ τριμ. 2023: 100,00 μ2

Το 4ο τριμ. του 2023 εγκρίθηκε ο 1ος Α.Π.Ε. που συμπεριέλαβε την αύξηση του σκυροδέματος (150,00 μ3) και εγκρίθηκε και το Π.Κ.Τ.Μ.Ν.Ε που συμπεριέλαβε την Ν.Τ.1/1 . ποσότητα 100,00 μ2

Ητοι 1ος Α.Π.Ε.

Ποσότητα σκυροδέματος : 150.00 μ3

Ποσότητα Ν.Τ.1/1 = 100,00 Μ2

Τα 50 μ3 σκυροδέματος σε ποία αναθεωρητική περίοδο θα πρέπει να συμπεριληφθούν στο Γ’ τρίμηνο η στο Δ’ ΤΡΊΜΗΝΟ ΠΟΥ ΕΓΚΡΊΘΗΚΑΝ;

Τα 100 μ2 της Ν.Τ.1/1 σε ποία αναθεωρητική περίοδο θα πρέπει να συμπεριληφθούν στο Γ’ τρίμηνο η στο Δ’ ΤΡΊΜΗΝΟ ΠΟΥ ΕΓΚΡΊΘΗΚΑΝ;

**Απάντηση**

Σύμφωνα με την παρ. 3 Άρθρου 153 «*Αναθεωρητική περίοδος για τις βασικές τιμές ημερομισθίων, υλικών, μισθωμάτων και μηχανημάτων - Εξουσιοδοτικές διατάξεις»:*

Η αναθεώρηση των εργασιών υπολογίζεται για τις εργασίες που πραγματικά εκτελέσθηκαν μέσα στο χρονοδιάγραμμα του έργου.

* Εργασίες που για οποιοδήποτε λόγο εκτελέστηκαν σε αναθεωρητική περίοδο μεταγενέστερη της προβλεπόμενης στο χρονοδιάγραμμα, θεωρούνται για τον υπολογισμό της αναθεώρησης ότι εκτελέστηκαν στην αναθεωρητική περίοδο κατά την οποία έπρεπε να εκτελεστούν.
* Για τις εργασίες που εκτελέστηκαν πριν από την προβλεπόμενη από το χρονοδιάγραμμα αναθεωρητική περίοδο, η αναθεώρηση υπολογίζεται με βάση τον χρόνο της πραγματικής εκτέλεσής τους.
* Για τις εργασίες που εκτελέστηκαν μετά την πάροδο της αρχικής συμβατικής προθεσμίας, η αναθεώρηση υπολογίζεται με βάση τους συντελεστές που ίσχυαν κατά την τελευταία αναθεωρητική περίοδο του αρχικού χρονοδιαγράμματος κατασκευής του έργου, εφόσον η καθυστέρηση οφείλεται σε αποκλειστική υπαιτιότητα του αναδόχου.

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

***dimosies-symvaseis.gr***

email: ***zpapastamatis@gmail.com***

Τηλ. Επικοινωνίας : *6945558980*